
זבחים לז ע"ב



טקסט הדף מנוקד



לִימֵּד עַל בְּכוֹר בַּעַל מוּם שֶׁנִּיתָּן לַכֹּהֵן שֶׁלֹּא מָצִינוּ לוֹ בְּכׇל הַתּוֹרָה כּוּלָּהּ


וְרַבִּי יִשְׁמָעֵאל נָפְקָא לֵיהּ מִלְּךָ יִהְיֶה דְּסֵיפָא


בִּשְׁלָמָא לְרַבִּי יוֹסֵי הַגְּלִילִי דְּמוֹקֵי לֵיהּ נָמֵי בְּמַעֲשֵׂר וָפֶסַח הַיְינוּ דִּכְתִיב לֹא תִפְדֶּה כִּי קֹדֶשׁ הֵם הֵם קְרֵיבִין וְאֵין תְּמוּרָתָן קְרֵיבָה


דִּתְנַן תְּמוּרַת בְּכוֹר וּמַעֲשֵׂר הֵן וּוְלָדָן וּוְלַד וְלָדָן עַד סוֹף כׇּל הָעוֹלָם הֲרֵי הֵן כִּבְכוֹר וּמַעֲשֵׂר וְיֹאכְלוּ בְּמוּמָן לַבְּעָלִים


וּתְנַן אָמַר רַבִּי יְהוֹשֻׁעַ שָׁמַעְתִּי שֶׁתְּמוּרַת פֶּסַח קְרֵיבָה וּתְמוּרַת פֶּסַח אֵינָהּ קְרֵיבָה וְאֵין לִי לְפָרֵשׁ


אֶלָּא לְרַבִּי יִשְׁמָעֵאל דְּמוֹקֵי לֵיהּ כּוּלֵּיהּ בִּבְכוֹר מַעֲשֵׂר וָפֶסַח דְּלָא קְרֵיבָה תְּמוּרָתָן מְנָא לֵיהּ מַעֲשֵׂר גָּמַר עֲבָרָה עֲבָרָה מִבְּכוֹר


פֶּסַח בְּהֶדְיָא כְּתִב בֵּיהּ כֶּשֶׂב מָה תַּלְמוּד לוֹמַר אִם כֶּשֶׂב לְרַבּוֹת תְּמוּרַת הַפֶּסַח אַחַר הַפֶּסַח שֶׁתִּקְרַב שְׁלָמִים יָכוֹל אַף לִפְנֵי הַפֶּסַח כֵּן תַּלְמוּד לוֹמַר הוּא


וְכֹל הָנָךְ תַּנָּאֵי דְּמַפְּקִי לֵיהּ לְהַאי דַּם זְבָחֶיךָ יִשָּׁפֵךְ לִדְרָשָׁא אַחֲרִינָא הַאי כׇּל הַנִּיתָּנִין עַל מִזְבֵּחַ הַחִיצוֹן שֶׁנְּתָנָן מַתָּנָה אַחַת שֶׁכִּיפֵּר מְנָא לְהוּ סָבְרִי לְהוּ כְּבֵית הִלֵּל דְּאָמְרִי אַף חַטָּאת שֶׁנְּתָנָהּ מַתָּנָה אַחַת כִּיפֵּר וְיָלְפִינַן כּוּלְּהוּ מֵחַטָּאת


וְהַחַטָּאת שְׁתֵּי מַתָּנוֹת אָמַר רַב הוּנָא מַאי טַעְמָא דְּבֵית שַׁמַּאי


קַרְנוֹת קַרְנוֹת קַרְנוֹת הֲרֵי כָּאן שֵׁשׁ אַרְבָּעָה לְמִצְוָה וּשְׁתַּיִם לְעַכֵּב


וּבֵית הִלֵּל קַרְנַת קַרְנַת קַרְנוֹת הֲרֵי כָּאן אַרְבַּע שָׁלֹשׁ לְמִצְוָה אַחַת לְעַכֵּב


וְאֵימָא כּוּלְּהוּ לְמִצְוָה כַּפָּרָה בִּכְדִי לָא אַשְׁכְּחַן


וְאִיבָּעֵית אֵימָא הַיְינוּ טַעְמָא דְּבֵית הִלֵּל אַהֲנִי מִקְרָא וְאַהְנִי מָסוֹרֶת אַהֲנִי מִקְרָא לְטַפּוֹיֵי חֲדָא וְאַהֲנַי מָסוֹרֶת לְבַצּוֹרֵי חֲדָא


אֶלָּא מֵעַתָּה לְטֹטֶפֶת לְטֹטֶפֶת לְטוֹטָפוֹת הֲרֵי כָּאן אַרְבַּע אַהֲנִי קְרָא וְאַהֲנַי מָסוֹרֶת חַמְשָׁה בָּתֵּי בָּעֵי לְמִיעְבַּד


סָבַר לַהּ כְּרַבִּי עֲקִיבָא דְּאָמַר טַט בְּכַתְפִּי שְׁתַּיִם פַּת בְּאַפְרִיקִי שְׁתַּיִם


אֶלָּא מֵעַתָּה בְּסֻכַּת בְּסֻכַּת בַּסּוּכּוֹת אַהֲנִי מִקְרָא וְאַהֲנַי מָסוֹרֶת חֲמֵשׁ דַּפְנָתָא בָּעֵי לְמִיעְבַּד




רש"י



 לימד על בכור בעל מום שניתן לכהן שלא מצינו לו מקום אחר בכל התורה כולה. ודמן וחלבן ליכא לאוקומי בחד בכור דבעל מום לא קרב: דסיפיה. וכשוק הימין לך יהיה: היינו דכתיב קדש הם כו' ותנן כו'. כלומר היינו דקודש הם ממעט נמי תמורת מעשר ופסח מהקרבה וניליף מינה טעמא דהנך ב' משניות דתנן בהו דלא קרבי (וולדן): כבכור ומעשר. דאין נפדין במום לחול קדושה על המעות ומיהו לא כבכור ומעשר לקרב אלא יאכלו בעלים במום: ותנן נמי. בפסחים דתמורת פסח לא קרבה: ואין לי לפרש. הי קריבה והי לא קריבה וקיימא לן דתמורה שהמיר בו אחר הפסח קריבה דתמורת שלמים היא ושהמיר בו קודם זמנו לא קרבה דתמורת הפסח היא: עברה עברה. כל אשר יעבור תחת השבט במעשר והעברת כל פטר בבכור: אם כשב. ובשלמים כתיב: שקריבה שלמים. שהרי מותר נעשה שלמים משעבר זמנו: הוא. זבח פסח הוא הוא קרב ואין תמורתו קריבה: אף חטאת כו'. וילפינן לה מקראי בשמעתין והדר ילפינן כולהו זבחים מחטאת: קרנת קרנת קרנות. שלש פרשיות נאמרו בחטאות החיצונות בויקרא אחת בשעיר נשיא וב' בחטאת יחיד אחת בכשבה ואחת בשעירה בשתים כתיב על קרנת חסר והאחת מלא וב''ש אית להו יש אם למקרא הרי כאן שש ואין במזבח אלא ארבע והשתים יתירות לא נאמרו אלא ששנה עליה הכתוב לעכב ארבע נאמרו למצוה שמצוה בארבע מתנות ושתים נשנו מהן לעכב: וב''ה. סברי יש אם למסורת הלכך הרי ד' ג' מהן למצוה נאמרו שמצוה לכתחילה ליתן אף עליהן והאחת מעכבת כדמפרש ואזיל: ואימא כולהו למצוה. ואין כאן אחת לעכב שהרי לא שנה באחת מהן: בכדי. בלא מתן דמים: אהני קרא. דמשמע שש: ואהני מסורת. דמשמע ארבע הלכך טפי חדא אמסורת ובציר חדא ממקרא והוו להו חמש נמצא ששנה באחת: לטטפת לטטפת לטוטפות. דילפינן מינה ארבע בתים לתפילין ואנן בכולהו לטוטפות קרינן נמי אהני קרא כו': סברי ב''ה כרבי עקיבא. דיליף לה מקרא אחרינא: כתפי. שם מקום: 

תוספות



 תוכל לדקדק דזריקה בכלל שפיכה דכיון דקאמר דבירך על הפסח פטר את הזבח אם כן סבירא ליה דמתנותיהם שוין ואף פסח בזריקה והא דזבח לא פטר פסח משום דזבח טפל לו וכיון דפסח בזריקה אם כן אייתר ליה דם זבחיך ישפך ומצי למידרש מיניה לומר דזריקה בכלל שפיכה ולא גריס ולא שפיכה בכלל זריקה דלהאי תנא דרבי ישמעאל כולהו בזריקה ולדברי ר''ע דלא זה פטר את זה אם כן אין מתנותיהם שוות דפסח בשפיכה מקרא ודם זבחיך ישפך ואם כן לא זריקה בכלל שפיכה ולא שפיכה בכלל זריקה דהא ודם זבחיך איצטריך ליה לדידיה לומר דפסח בשפיכה ולהאי פירושא קשה מכל מקום מההיא דהאשה (פסחים דף פט.) ועוד מנא ליה לרבי ישמעאל דזריקה בכלל שפיכה משום דמייתר ודם זבחיך ישפך דלמא אתא לכל הניתנין על מזבח החיצון שנתנן במתנה אחת כיפר וה''ר חיי''ם אומ''ר דבספרי''ם ישני''ם גרסינן כשתימצי לומר לדברי רבי ישמעאל זריקה בכלל שפיכה ושפיכה בכלל זריקה דהכל אחד דכל הקרבנות בזריקה לרבי ישמעאל ואין לחוש אם בזריקה אם בשפיכה והיינו כשיטת רבינו שמואל וכל מה שהקשיתי עליו קשה גם לפי' זה ולכולהו לישני קשה אי פסח בשפיכה (לרבי עקיבא) אם כן דריש לקרא דדמו כרבי ישמעאל ובשרם דהנך (קאמר) כרבי ישמעאל ואחד תם ואחד בעל מום נפקא ליה מיהיה לך ולקמן בסוף איזהו מקומן (דף נז.) פליג רבי עקיבא ארבי ישמעאל ומוקי לה לקרא דובשרם אחד תם ואחד בעל מום כרבי יוסי הגלילי דהכא: אחד תם ואחד בעל מום. אע''ג דיהיו לך כחזה התנופה ושוק התרומה מוקמינן ליה בסוף איזהו מקומן (שם) ובבכורות (כז:) בבכור תם רישיה דקרא דבשרם לשון רבים נקט משום בעל מום: שלא מצינו לו בכל התורה כולה. פירש בקונט' שלא מצינו לו קרא אחר בכל התורה כולה ונראה לפרש שלא מצינו בכל התורה כענין זה דשאר פסולי המוקדשין אינו מתנה לכהן אלא פודהו ומקריב אחר תחתיו וזה מתנה לכהן ואוכלו במומו כי האי גוונא בפ' שתי מדות (מנחות צא:) שלא מצינו בכל התורה שיהא טפל חמור מן העיקר גבי את הכבש זו עולת יולדת האחד זה אחד עשר של מעשר: קודש הם הם קריבין ואין תמורתן קריבה. תימה דבפ''ק דתמורה (דף ה:) בין אביי ורבא מוקמי הם לבכור ומעשר שנתערבו בכל העולין שקריבין לגבי מזבח ואין תמורתן קריבה נפקא להו מדכתיב לה' הוא קרב ואין תמורתו קריבה ועוד קשה דאביי גופיה דריש ליה התם בפרק אלו קדשים (תמורה כא.) מקרא דהכא מדכתיב קודש הם: שמעתי שתמורת פסח קריבה ותמורת פסח אינה קריבה. מפרש התם בפסח שנמצא קודם שחיטה ירעה וכן תמורתו משום פסח עצמו דלא קרב לא קרבה תמורתו ועוד איכא למאן דאמר התם דנמצא קודם שחיטה והמיר בו אחר שחיטה תמורתו קריבה שלמים אע''פ שהפסח רועה ואע''ג דדרשינן הוא קרב ואין תמורתו קריבה הכי קאמר הוא קרב כלומר פסח קרב ואין תמורתו קריבה כשהוא מימר בפסח דחזי ללישנא קמא דרבה דבפרק מי שהיה טמא (פסחים צו:) אפילו המיר בו לאחר שחיטה וללישנא בתרא היכא דהמיר קודם שחיטה וההוא לישנא לא קאי דאיתותב התם וקצת קשה הא דדרשינן קודש הם אבכור מעשר ופסח הם קריבים ואין תמורתן קריבה דלא הוי מעין אחד דגבי פסח אם המיר בפסח עצמו שקרב לשם פסח תמורתו נמי קריבה דאם איתא דלא קרב אמאי איתותב התם לשון שני של רבה לימא דברייתא בהכי מיירי ועוד דרשינן התם אם כשב לרבות פסח שעברה שנתו ושלמים הבאים מחמת פסח לכל מצות שלמים ופירש התם בקונט' שלמים הבאין מחמת פסח דהיינו תמורת הפסח עצמו ובענין אחר לא מיתוקם כדפרישית לעיל פ''ק (דף ט.) ובכל מקום שהפסח קרב או לשם פסח או לשם שלמים גם התמורה קריבה כיון דלא אתיא מכח קדושה דחויה וצ''ע אם יכול להקריב התמורה לשם פסח קודם שחיטה דשמא יש לדרוש הוא קרב לשם פסח ואין תמורתו קריבה לשם פסח אבל לשם שלמים קרבה כשקרב הוא לשם פסח: הרי כאן שש. וא''ת בחמש סגי דלאחת לא איצטריך דכפרה בכדי לא אשכחן וי''ל דדילמא ב''ש לית ליה האי טעמא: לטוטפות. ואמר רבינו תם דבספרים מדוייקים לא כתיב לטוטפות כלל בוי''ו לבסוף אלא וי''ו דולטטפת דריש ואפילו למאן דלא דריש וי''ו וי''ו למ''ד דריש כדאמר גבי והנותר פ' הערל (יבמות עב:) ויש מפרשים דלטוטפת דריש דכתיב לטוטפת מלא בוי''ו דוי''ו דבין שני הטיתין דריש וקסבר גורעין ומוסיפין ודורשין ואומר רבינו תם דלא אמרינן גורעין ומוסיפין ודורשין באמצע התיבה אלא בתחלת התיבה או בסוף כדאשכחן בפרק הזהב (ב''מ דף נד:) גבי וחמישיתו וגבי דם מהפר יקבלנו וגבי ונתתם את נחלתו לשארו ביש נוחלין (ב''ב דף קיא:): טט בכתפי שתים. וא''ת א''כ ליבעי תרי סרי בתי וי''ל כיון דמנין הוא אינך הוו להו כפרשה שנאמרה ונשנית ולא דמו לקרנות שאין המנין כתוב בפירוש וה''ר יהודה מקורבי''ל מפרש דחד טטפת לגופיה ואינך תרתי אתו למנין בתים בלשון כתפי ובל' אפריקי: אלא מעתה בסכת כו'. במס' סוכה (דף ו:) דדרשינן לדפנות וכן בפ' המביא (ביצה ל:) גבי אין נוטלים עצים מן הסוכה אסרינן נמי מן הדפנות מדכתיב חג הסוכות דכשם שחל שם שמים על החגיגה כך חל על הסוכה ותימה דגבי אין מסככין בדבר המקבל טומאה וגבי תעשה ולא מן העשוי לא דרשינן לדפנות: 

רש"ש

גמרא אלא לרי"ש דמוקי לי' כולי' בבכור מעשר ופסח דל"ק תמורתן מנ"ל. כצ"ל:





צאן קדשים

גמרא אלא מעתה לטטפת כו׳ יש מקשי׳ למה לא פריך לב״ש דס״ל אם למקרא ליבעי ששה בתים. אבל לפי מה שכתבו תוספת בסנהדרין דף ד׳ ע״ב ד״ה טט בכתפי שתים כו׳ יתורץ גם קושיא זו עי״ש:


רש״י ד״ה לימד על בכור כו׳ ודמם וחלבם כו׳ כצ״ל:


ד״ה היינו דכתיב כו׳ וולדן הס״ד:


ד״ה כבכור ומעשר דאין כו׳ כצ״ל:


ד״ה אין לי כו׳ קריבה וקיימא לן כו׳ הד״א:


ד״ה הוא זבח פסח הוא הוא קרב כו׳ כצ״ל:


תוס׳ ד״ה קדש הם כו׳ תימא דבפר״ק דתמורה בין אביי ורבא אין תמורתו קריבה {צאן קדשים: ואביי} נפקא להו ~דמכתב~ {צאן קדשים: דמדכתב} לה׳ הוא קרב ואין תמורתו קריבה ואביי מוקי הם שיהא בהווייתן ורבא מוקי הם לבכור ומעשר שנתערבו בכל העולין שקריבים לגבי מזבח ועוד קשה כו׳ כצ״ל. ועיין בתמורה דף ה׳ ע״ב. ובד״ח נדפס בצדו נ״א ואין להבין:


ד״ה שמעתי שתמורת כו׳ משום דפסח עצמו לא קרב לא קרבה תמורתו וללישנא קמא דרבא דפרק מי שהיה טמא אפילו המיר בו לאחר שחיטה וללישנא בתרא היכא דהמיר קודם שחיטה דוקא וההוא לישנא לא קאי דאיתותב התם וקצת קשה הא דדרשינן קדש הם ~הבכור~ {צאן קדשים: אבכור} ומעשר ופסח הם קריבים ואין תמורתן קריבה דלא הוי מעין אחד דגבי פסח אם המיר בפסח עצמו שקרב לשם פסח תמורתו נמי קריבה דאם איתא דלא קרב אמאי איתותב התם לשון שני של רבא מדדרשינן הוא קרב ואין תמורתו קריבה לימא דברייתא בהכי מיירי הוא קרב כלומר פסח קרב ואין תמורתו קריבה כשהוא מימר בפסח דחזי ועוד דרשינן התם אם כבש כו׳ כצ״ל. וכ״ה בס״י והמעיין בסוגיא דהתם יראה לעינא שגירסא נכונה הוא ואינו צריך לפנים:


ד״ה טט בכתפי כו׳ אתו למניין ד׳ בתים בלשון כו׳ כצ״ל. פי' בכל לשון בפני עצמו רומז על ד׳ בתים וכ״כ בסנהדרין שם:


ד״ה אלא מעתה כו׳ ותימא דגבי כו׳. פירוש דגבי דבר המקבל טומאה ותעשה ולא מן העשוי כשירים לדפנות וכיון דסוכה דפנות נמי משמע אם כן ליפסול נמי דבר המקבל טומאה לדפנות וגם מן העשוי בפסול:

חק נתן

גמרא וב״ה קרנת קרנת קרנות הרי כאן ד׳ וכו׳ עיין בס׳ אור תורה ובס׳ מנחת שי פרשת ויקרא:


שם אלא מעתה לטטפת לטטפת לטוטפות הרי כאן ד' וכו׳ וע׳ בספרים הנז׳ בפ׳ עקב וקשה אמאי לא פריך לב״ש דדריש אם למקרא א״כ ליבעי ששה בתים וליכא למימר דחד לטוטפות איצטריך לגופיה ותרי לטוטפות לד׳ בתים דא"כ גבי קרנות אימא חד לגופיה אלא מאי אית לך למימר דקרנות משמע מניינא ולכך דרשינן תחילות כמ״ש התוס׳ ה״נ לטוטפות משמע מניינא ודרשינן נמי תחילות וי״ל דאה״נ דהמ״ל אליבא דב"ש אלא פריך אליבא דב״ה דהוי הלכתא ומאי דמשני אליבא דב״ה ה״נ משנינן אליבא דב״ש ודוק:


שם אלא מעתה בסכת בסכת בסכות וכו׳ קשה אמאי לא פריך לב"ש דסברי יש אם למקרא א״כ שיתא דפנתא בעי למעבד והכא ליכא למימר דאה״נ דהמ״ל לב״ש אלא פריך אליבא דב״ה דהוי הלכתא ומאי דמשני לב"ה משנינן נמי לב״ש הא ליתא דהא פשו ליה ד׳ וא״כ ליבעי ד׳ דפנות וי״ל דאה״נ דלב״ש בעי ד׳ דפנות ואתי הילכתא וגרעה לרביעית ואוקימתא אטפח כדאשכחן לר"ש כדאיתא בפ״ק דסנהדרין דף ד׳ א״נ י״ל לעולם כדמשנינן הכא חד סכות כוליה לגופיה ופשו ד׳ חד לסככה ותלת לג׳ דפנות ואתיא הלכתא וגרעה לשלישית ואוקימתא אטפח ודוק:


תוס׳ ד״ה טט בכתפי שתים וכו׳ והר״י מקורביל מפרש דחד טטפת לגופיה וכו׳ קשה הא כתבו התוס׳ לקמן דקרנות כיון דמשמע מניינא דרשי׳ תחילות וכ״ש הכא דהמנין כתוב בפי׳ וצ"ע:

ברכת הזבח

הגהות


ד"ה לימד על כו׳ לא קרב הס״ד:


ד״ה היינו כו׳ נמי תמורת מעשר כו׳ ואין נפדין במום לחול על כו׳ אלא יאכלו לבעלים ובמום כצ״ל:


תוס׳ ד״ה שלא מצינו כו׳ גבי לכבש זו עולת יולדת האחד זה אחד עשר של מעשר הס״ד וכצ״ל. ועיין פ׳ ב׳ מדות דף צ״א ע״ב ובבכורות ריש דף כ״ח:


ד״ה קדש הם כו׳ תימא דפ״ק דתמורה בין אביי ורבא מוקמי הם לבכור ומעשר שנתערבו בכל העולין שקריבין כו׳ קודש הם הס״ד:


רש״י ד״ה ותנן נמי כו׳ לא קריבה הס״ד:


ד״ה ואין לי כו׳ קריבה וקיי״ל דתמורה כו׳ הד״א:


ד״ה עברה עברה כו׳ פטר בבכור הס״ד:


ד״ה אם כו׳ בשלמים כתיב הס״ד:


ד״ה שקריבה כו׳ משעבר זמנו הס״ד:


ד״ה הוא כו׳ קרב ואין תמורתו קריבה כו׳ הד״א. והס״ד:


ד״ה אף חטאת כו׳ זבחים מחטאת הס״ד:


ד״ה קרנת קרנת קרנות כו׳ כצ״ל וכצ״ל בדברי הגמ׳ בדברי ב״ה:


ד״ה ואימא כולהו כו׳ כאחד מהן הס״ד:


ד״ה בכדי כו׳ דמים הס״ד:


ד״ה לטוטפות כו׳ לתפילין ואנן כו׳ הד״א:


תוס׳ ד"ה שמעתי שתמורת פסח כו׳ עצמו דלא קרב כו׳ ועוד איכא למ״ד התם כו׳ אם המיר בפסח עצמו שקרב לשם פסח תמורתו נמי קריבה דאם איתא כו׳ וצ״ע כו׳ אבל לשם שלמים קריבה בשקרבה הי׳ לשם פסח כצ״ל:


ד״ה לטוטפות כו׳ לטוטפת כלל בוי״ו לבסוף כו' אלא וי״ו דולטוטפת דריש כו׳ וי״מ כו׳ מלא בוי״ו בין שני הטתין כו׳ כצ״ל:


ד״ה טט בכתפי שתים כו׳ והר״י מקורביל כו׳ ואינך תרתי אתו למנין בתים בלשון כתפי ובלשו׳ אפריקי הס״ד: ור״ל דתרי ט״ט הוא ד׳ בלשון כתפי ותרי פ״ת הוא ד׳ בלשון אפריקי בכל לשון בפני עצמו רומז על ד׳ בתים וכ״כ בסנהדרין דף ז׳ ע״ש:


ד״ה אלא מעתה בסוכת כו׳ במסכת סוכה דרשינן לדפנות כו׳ לא דרשינן לדפנות הס״ד:

פנים מאירות

גמרא אלא מעתה לטוטפות אין להקשות היה לו להקשות על ב״ש דסבירי להו יש אם למקרא א״כ ששה בתי בעי למעבד וי״ל דפשיטא ליה ע"כ דזה לא אתי אליבא דב״ש דתנא זה סבר יש אם למסורת וע״כ ב״ש יליף מאיזה לימוד אחר וכן בסוכות אלא על האי סברא פריך דאפילו למ"ד יש אם למסורת סבר יש אם למקרא א״כ פריך שפיר אך אי קשיא הא קשיא הא דפריך אלא מעתה וטמאה שבועים קשה אף לתירוץ ראשון עדיפא היה לו להקשות דיש לו יש אם למסורת א"כ וטמאה שבועים הא כתיב שבעים ויש לישב דהיה יכול לומר טמא וטהר בזכר וטמא וטהר בנקיבה מה כשטימא בזכר ימי טהרה מרובים אף כשטימא בנקיבה ימי טהרה מרובים וכסברא זו כתבו התוספות בפ״ק דסנהדרין דהיה יכול לשנות כן אבל על ארבעים ותרין פריך שפיר וק"ל:

